Buda isch sälli Stadt gsi, wu am Blatz vum aktiike  Aquincum entstande-n-isch; de Namme Óbuda (Altbuda) wird erscht noch em Mongolesturm erwähnt, während s Schloss Buda "Újbuda" ("Neubuda") gnännt wore-n-isch. Chronike us em Mittelalter gänn aa, dass de Namme vum Bleda, em Brüeder vum Attila chunnt, allerdings wird aagnuu, dass dodevuu numme stimmt, dass de Namme vu'me-ne Personenamme chönnt chuu (es hät im Mittelalter "Buda" als Personenamme gee). Noch ere andere Theorii, wu's allerdings keini Bewiis defür gitt, goht Buda uff s slawisch Wort voda (Wasser) zruck, wie au di römischi Bezeichnig "Aquincum" uff e keltischs Wort mit ähnliger Bedütig chönnt Bezug gnuu ha.